આ જ કાર્યક્રમમાં નાણામંત્રી નીતિન પટેલે ફ્ક્સિ-પેના કર્મચારીઓનો પ્રશ્ન ઉકેલની દિશામાં હોવાના સંકેતો પણ આપ્યા હતા પણ મુખ્યમંત્રીએ પોતાના પ્રવચનમાં ફ્ક્સિ-પેના કર્મચારીઓના પેટમાં શું દુખે છે તેવા શબ્દપ્રયોગ કરતાં સોશિયલ મીડિયામાં ફ્ક્સિ-પેના કર્મચારીઓએ ભારે હંગામો કર્યો અને કદાચ તેના જ કારણે આંદોલન વધુ જલદ બનાવવામાં આવ્યું. ગાંધીનગરમાં ફ્ક્સિ-પેના કર્મચારીઓને આંદોલનની પોલીસમંજૂરી નહીં મળવા છતાં શક્તિપ્રદર્શન કરીને બતાવ્યું. સાથે આગામી વાઇબ્રન્ટ પહેલાં ઉકેલ ન આવે તો વાઇબ્રન્ટ ગુજરાતમાં વિરોધ કરવાની જાહેરાત પણ કરી છે. આ આંદોલન ઉકેલની દિશામાં આગળ વધી રહ્યું છે તેની પ્રતીતિ હવે થવા લાગી છે. આ આંદોલન ઠાકોર સેનાના અલ્પેશ ઠાકોર, દલિત નેતા જિગ્નેશ મેવાણી અને હાર્દિક પટેલને સરકાર સામે એક મંચ પર લાવવા પણ સફળ થયું છે. રાજ્ય સરકાર સામે આંદોલન કરી રહેલા તમામ યુવા નેતાઓ ફ્ક્સિ-પે પ્રથા રદ કરવા એક મંચ પર આવ્યા છે.